קריסטין סקוט תומאס

קריסטין סקוט תומאס (באנגלית: Kristin Scott Thomas; נולדה ב-24 במאי 1960) היא שחקנית קולנוע בריטית.

ביוגרפיה
קריסטין סקוט תומאס נולדה ברדרות' שבמחוז קורנוול באנגליה. אביה היה טייס בחיל האוויר המלכותי ונהרג בתאונת אימונים בשנת 1964, אמה הצרפתייה נישאה בשנית, וגם אביה החורג נהרג בתאונה דומה. היא הבת הבכורה במשפחתה ויש לה שני אחים ושתי אחיות, מהן, השחקנית סרנה סקוט תומאס.

היא גדלה באזור הכפרי של דורסט, למדה בבית ספר בכפר ואחר כך במנזר. היא התעניינה במשחק מגיל צעיר ולמדה שנה בבית ספר למשחק בלונדון, למרות התנגדותה העזה של אמה, שדרשה ממנה ללמוד באוניברסיטה מקצוע אחר. היא נרשמה ללימודי הוראה, אך האהבה למשחק גברה ואחרי שנה, בגיל 19 עזבה את אנגליה ונסעה לצרפת, שם נרשמה לקונסרבטואר ברחוב בלאנש בפריז ואחד ממוריה עזר לה לקבל תפקיד ראשון בתיאטרון. מאז היא גרה בצרפת.

ב־1984 הופיעה לראשונה בטלוויזיה בסדרה "בתו של מיסטרל", וב־1986 שיחקה בתפקיד המשמעותי הראשון שלה בקולנוע בסרט Under the Cherry Moon של הזמר פרינס. בהיותה דו-לשונית השולטת בצרפתית ובאנגלית לוהקה לסרטי קולנוע וטלוויזיה רבים בצרפת ובבריטניה.

בשני סרטים ברציפות שיחקה לצדו של יו גרנט. ראשון היה "ירח מר" סרטו של רומן פולנסקי משנת 1992 והשני (שהיווה פריצת דרך משמעותית בשבילה) היה "ארבע חתונות ולוויה אחת" שזיכה אותה בפרס BAFTA.

ב־1996 השתתפה בסדרת הטלוויזיה מסעות גוליבר ובסרט "משימה בלתי אפשרית". היא הייתה מועמדת לפרס האוסקר ולפרס גלובוס הזהב עבור תפקידה בסרט "הפצוע האנגלי", לצדו של רייף פיינס. עוד שיחקה בסרטים "הלוחש לסוסים" בכיכובו של רוברט רדפורד ו"אהבה מקרית" עם האריסון פורד (1999).

ב־2001 הייתה חלק מצוות שחקנים גדול בסרט עטור הפרסים של רוברט אלטמן "פארק גוספורד".

ב־2007 זכתה בפרס אוליבייה על משחקה בתיאטרון הרויאל קורט בלונדון במחזה "השחף" מאת אנטון צ'כוב, בתפקיד ארקדינה. - שנה אחר כך הופיעה בברודוויי באותו תפקיד. באותה שנה גם כיכבה בסרט הצרפתי "לאהוב אותך מאז" עליו זכתה בפרס האקדמיה האירופית לקולנוע לשחקנית הטובה ביותר, ובסרט הבריטי "בת בולין האחרת, דרמה היסטורית, בבימויו של ג'סטין צ'דוויק. הסרט מבוסס על רומן בעל אותו השם מאת פיליפה גרגורי.

ב־2009 כיכבה כדודה מימי בסרט הביוגרפי בבימויה של סם טיילר-ג'ונסון. סרט המספר אודות חיי ההתבגרות של המוזיקאי ג'ון לנון, וההקמה של להקת "החוצבים" שקדמה לביטלס.

ב־2010 כיכבה במותחן הפסיכולוגי "פשע אהבה" של הבמאי אלן קורנו.

ב־2011 הייתה מועמדת לפרס השחקנית הראשית בפרס סזאר על תפקידה בסרט "המפתח של שרה" וזכתה בפרס לומייר. 

ב־2012 כיכבה ב"בתוך הבית", סרט צרפתי בבימויו של פרנסואה אוזון, המבוסס על המחזה "הנער בשורה האחורית", מאת המחזאי הספרדי חואן מיורגה.

ב־2013 כיכבה בסרט "האישה הנעלמת" שביים רייף פיינס, העוסק בפרשת האהבים החשאית בין צ'ארלס דיקנס ואלן טרנן, שנמשכה 13 שנה עד למותו של דיקנס בשנת 1870. ושיחקה בסרט "רק אלוהים סולח" של הבמאי ניקולס וינדינג רפן וכיכבה לצד דניאל אוטיי בסרט הדרמה "לפני החורף" בבימויו של פיליפ קלודל.  

ב־2015 גילצה את המלכה אליזבת השנייה במחזהו של הבמאי פיטר מורגן בתיאטרון אפולו בווסט אנד בלונדון. באותה שנה גם כיכבה בסרט "דירה בפריז".

בשנים 2022–2024 כיכבה בסדרת הטלוויזיה "סוסיים איטיים", סדרת ריגול המבוססת על ספר בעל אותו השם מאת מיק הרון.

 חיים אישיים 
לקריסטין סקוט תומאס שלושה ילדים מרופא גינקולוג צרפתי (ממנו התגרשה) והיא חיה עם שני ילדיה בפריז.

פילמוגרפיה
 שנה שם שם באנגלית תפקיד הערות 1984 בתו של מיסטרל Mistral's Daughter ננסי מיני סדרה 1985 צ'ארלי Charly 1986 Under the Cherry Moon מרי שרון מועמדת לפרס פטל הזהב שחקנית המשנה הגרועה ביותרמועמדת לפרס פטל הזהב התגלית הגרועה ביותר 1987 Djamal et Juliette 1987 Agent trouble ג'ולי 1988 Lounge Chair מארי 1988 קומץ עפר A Handful of Dust ברנדה לאסט פרס איבנינג סטנדרד לשחקנית המבטיחה ביותר 1988 האיש העשירי The Tenth Man תרז 1989 Bille en tête קלרה יצא גם בשם Headstrong 1989 Force majeure קטיה 1989 Le bal du gouverneur מארי פורסטר 1990 החיים הסודיים של איאן פלמינג Spymaker: The Secret Life of Ian Fleming לדה סט גבריאל 1991 אוטובוס Aux yeux du monde aka Autobus 1991 Valentino! I Love You 1991 Mio caro dottor Gräsler סאבין 1992 ירח מר Bitter Moon פיונה 1993 בגוף ובנפש Body & Soul אנה - האחות גבריאל מיני סדרה 1994 An Unforgettable Summer מארי-תרז פון דברצי 1994 ארבע חתונות ולוויה אחת Four Weddings and a Funeral פיונה פרס באפט"א לשחקנית הטובה ביותר בתפקיד משנהפרס איבנינג סטנדרד לשחקנית הטובה ביותר 1994 Le Confessional עוזרת של אלפרד היצ'קוק 1995 Plaisir d'offrir 1995 En mai, fais ce qu'il te plaît מרטין 1995 Les Milles מרי-ג'יין קופר 1995 ריצ'רד השלישי Richard III ליידי אן 1995 מלאכים וחרקים Angels and Insects מטי קרומפטון פרס איבנינג סטנדרד לשחקנית הטובה ביותר 1996 מיקרוקוסמוס Microcosmos המספרת 1996 מסעות גוליבר Gulliver's Travels Immortal Gatekeeper מיני סדרה 1996 הפצוע האנגלי The English Patient קתרין קליפטון 1996 משימה בלתי אפשרית Mission: Impossible שרה דייוויס 1998 תרגילים בנקמה Sweet Revenge אימוג'ן סטקסון-בילינג 1998 הלוחש לסוסים The Horse Whisperer אנני מקלין 1999 אהבה מקרית Random Hearts קיי צ'אנדלר 2000 שם בוילה Up At The Villa מרי פנטון 2001 החיים כבית Life as a House רובין מונרו פארק גוספורד Gosford Park סילביה מקורדי 2003 הנשים שבחיי Petites Coupures ביאטריס באנגלית: Small Cuts 2004 ארסן לופן Arsène Lupin ז'וזפין הרוזנת מקליוסטרו 2005 Man to Man אלנה ואן דן אנדה איזו מאמי Keeping Mum גלוריה גודפלו 2006 מאהב בהשאלה La Doublure כריסטין לבסר באנגלית: The Valet אל תגלה Tell No One (ne Le Dis à Personne) הלן פרקינס 2007 ההולך The Walker לין לוקנר 2008 לאהוב אותך מאז I've Loved You So Longבצרפתית: Il y a longtemps que je t'aime ג'ולייט פרס האקדמיה האירופית לקולנוע לשחקנית הטובה ביותר בת בולין האחרת The Other Boleyn Girl אליזבת בוליין קלת דעת Easy Virtue גברת ויטאקר Largo Winch אן פרגוסון 2009 וידויים של שופהוליק Confessions of a Shopaholic אלט ניילור נער משום מקום Nowhere Boy מימי סמית' 2010 פשע אהבה Crime d'amour כריסטין ריביירה 2011 המפתח של שרה Sarah's Key ג'וליה ג'רמונד בתוך הבית In the House ג'יאן ג'רמיין האישה ברובע החמישי The Woman in the Fifth מרגיט קדר 2013 רק אלוהים סולח Only God Forgives קריסטל לפני החורף Before the Winter Chill לוסי 2015 סוויטה צרפתית Suite française Madame Angellier דירה בפריז My Old Lady קלואי ז'יראר 2015 The Kitchen Boy אלכסנדרה רומנוב 2017 המסיבה The Party ג'נט שעה אפלה Darkest Hour קלמנטיין צ'רצ'יל 2018 זה בידיים שלך Au bout des doigts אנה 2020 רבקה Rebecca גברת דנברס נשים בחזית Military Wives קייט 2022 סוסיים איטיים Slow Horses דיאנה טוורנר מיני-סדרה2023 North Star דיאנה גם במאית ותסריטאיתTBA Women in the Castle בשלבי הפקה

קישורים חיצוניים


הערות שוליים

קטגוריה:מעוטרי אות לגיון הכבוד
קטגוריה:קצינים במסדר האימפריה הבריטית
קטגוריה:זוכי פרס לומייר
קטגוריה:אישים זוכי פרס אוליבייה
קטגוריה:שחקניות קולנוע וטלוויזיה אנגליות
קטגוריה:בריטיות שנולדו ב-1960
קטגוריה:בריטים שנולדו ב-1960